રાહુલજી, આપની દાદીમા ઇન્દિરાજીએ ૧૯૭૫-૭૭માં સમગ્ર દેશને જેલખાનામાં ફેરવી નાખેલો. પરંતુ આપને કદાચ ભારતીય ઇતિહાસ અને હિન્દુ-સંસ્કૃતિની પરંપરા વિશે વિશેષ જાણકારી નહીં હોય. એટલે યાદ અપાવીએ કે, જેમ ઇન્દિરાઈ-કટોકટી વિરુદ્ધ જેલમાં ધકેલાયેલા વિપક્ષો દ્વારા જ જનતંત્રની સુરક્ષા-સંવર્ધનરૂપ પ્રયાસના ભાગરૂપે, એ ઇન્દિરાજીની જેલમાંથી જ જનતાપાર્ટીરૂપે શ્રીકૃષ્ણનો જન્મ થયો હતો ! પરંતુ રાહુલજી, આપની કુલ-પરંપરા કદાચ મામા-કંસમાંથી પ્રેરણા લઈ રહી છે. પરિણામે આજે આપની અને આપની પરિવારવાદી પાર્ટીની મનોદશા મામા કંસના અંતિમે દિવસોની યાદ અપાવી રહી છે. કંસને અંતિમ દિવસોમાં જેમ સર્વત્ર શ્રીકૃષ્ણનો જ ખોપ સતાવતો હતો.. એ જ રીતે આજે પણ જાણે વિનાશકાળે વિપરીત બુદ્ધિની કહેવત જેમ રાહુલજી, આપને પણ યત્ર-તત્ર-સર્વત્ર... મોદીજી, ભાજપા અને આર.એસ.એસ. જ દેખાય છે ! આ એક વિશિષ્ટ પ્રકારનો વિકૃત સેક્યુલર-સનેપાત છે અને તેમાંથી ઉગરવા આપની પાર્ટીને અને આપને મનો-સ્વાસ્થ્ય લાભની તાકીદની જરૂર છે, એવું આપની બૌખલાહટ જોતા સમજાઈ રહે છે !